Marzioù dispartiañ Breizh ha Poatev

**Marzioù dispartiañ Breizh ha Poatev** a oa ur rummad parrezioù, etre Breizh ha Poatev (Bro-C'hall), en tu-hont d'al Liger, hag a oa betek 1790 ha savidigezh an departamantoù, ur statud dibar dezho. Koulz ha Marzioù dispartiañ Breizh hag Anjev e oant ur seurt tachenn etre, ha tennañ a raent diouzh an degouezh, kement da Vreizh ha da Vro-C'hall, pe muioc'h da homañ pe da honhont. Darn eus ar parrezioù-se a oa en Eskopti Naoned, darn all en Eskopti Luçon, hep na heuilhfe dre ret an disparti ar vevenn bolitikel, neuze ’ta e oa parrezioù ’zo eus Luçon hag a oa kentoc'h e Breizh, ha parrezioù eus Naoned hag a oa e Bro-C'hall.

## An tachennoù

Div dachenn vras a oa:
*Ar **marzioù boutin uhel** izeloc'h eget Klison:
*Ar **marzioù boutin izel** eus tu ar mor.
Etre an daou e oa ur strobad parrezioù ma oa an tu kreñv gant Breizh, hag ur strobad parrezioù all ma oa an tu kreñv gant Bro-C'hall:

*Marzioù izel boutin etre Breizh ha Poatev:
** 1 : Bonn
** 2 : Koed-Keneg 
** 3 : La Garnache (darn hepken)
** 4 : Palud
** 5 : parrez an Drinded e Machikoul
** 6 : Lanveur-ar-Marzoù
** 7 : Sant-Stefan-ar-C'hoad
** 8 : Levieg
** 9 : Sant-Stefan-Kerc'haoueg
** 10 : La Bénate
** 11 : Sant-Yann-Kerc'haoueg

* Marzioù uhel boutin etre Breizh ha Poatev
** 12 : Kugant
** 13 : Brufer (sez ar Marzioù boutin)
** 14 : Beuzid-Klison
** 15 : Yestinieg

* Marzioù tu kreñv gant Breizh war Poatev
** 16 : Sant-Koulman
** 17 : Banaleg-ar-Gevred
** 18 : Monteverzh
** 19 : Kelenneg-ar-Mewan 
** 20 : Sant-Leven-Klison
** 21 : Sant-Eler-Neved
** 22 : Kervernarzh
** 23 : ar Plank
** 24 : Henwinieg
** 25 : Sant-Andrev-Trizek-Hent
** 26 : darn eus Kerlouevig
** 27 : darn eus Sant-Filberzh-Deaz
** 28 : darn eus Kerc'hevrel
** 29 : darn eus Pont-Marzhin
** 30 : darn eus Bignon
** 31 : darn eus Gwerzhav

* Marzioù tu kreñv gant Poatev war Breizh
** 32 : Saint-Philbert-de-Bouaine
** 33 : Rocheservière
** 34 : Mormaison
** 35 : Saint-Sulpice-le-Verdon
** 36 : Ruvelieg
** 37 : Saint-Hilaire-de-Loulay
** 38 : Treize-Septiers
** 39 : La Guyonnière
** 40 : Saint-Georges-de-Montaigu
** 41 : La Boissière-de-Montaigu
** 42 : Les Landes-Genusson

## Ar statud
Luziet-kenañ e c'halle bezañ an traoù. Evit a sell ar "marzioù boutin" e oa ar gwirioù dirann riegezh koulz gant Breizh ha gant Bro-C'hall, hag ar gwirioù dalc'h ha justis gant aotrouien *marcheton* (da lavaret eo, eus ar Marzioù). Evit ar "marzioù tu kreñv gant Breizh" pe "marzioù tu kreñv gant Bro-C'hall" e oa an dud eus Breizh pe eus Bro-C'hall, ne oa nemet ar gwirioù dalc'h hag a oa dirann, ar gwirioù justis, int-i, a heulie justis o bro.

## An disrann
E 1789 e voe savet an departamantoù, ha divizet e voe echuiñ gant ar Marzioù, disrannañ anezho ha lakaat ar parrezioù pe e hini Naoned, pe e hini Fontenay. Un draen a oa koulskoude. Un tolead dirann e oa eus ar "Marzioù boutin" ha goulenn groñs a reas o dileuridi bezañ staget holl ouzh departamant Naoned. Ne voe ket selaouet o goulenn daoust ma'z eas 8 parrez da Naoned ha 6 da Fontenay. Souezhusoc'h c'hoazh, parrez Ruvelieg hag a oa eus tu Poatev, a erruas e departamant Naoned tra ma'n em gavas Sant-Andrev-Trizek-Hent ha Kervernarzh, hag a oa eus tu Breizh, e hini Fontenay.

## Gwelet ivez
*Marzioù Breizh
*Marzioù dispartiañ Breizh hag Anjev

## Notennoù ha daveennoù


## Liammoù diavaez
*Blog Karikell